Official Journal L 289 , 22/10/1997 P. 0001 - 0002



NARIADENIE KOMISIE (ES) č. 2062/97 z 21. októbra 1997, ktorým sa mení a dopĺňa nariadenie (EHS) č. 700/88ustanovujúce podrobné vykonávacie pravidlá pre režim dovozu niektorých kvetinových výrobkov pochádzajúcich z Cypru, Izraela, Jordánska, Maroka a zo západného brehu Jordánu a z pásma Gazy do spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 4088/87 z 21. decembra 1987, ktorým sa určujú podmienky na uplatňovanie preferenčných ciel pri dovoze niektorých druhov kvetov pochádzajúcich z Cypru, Izraela, Jordánska, Maroka a zo západného brehu Jordánu a z pásma Gazy[1], naposledy zmenené a doplnené nariadením (ES) č. 1300/97[2], najmä na jeho článok 5 ods. 1, keďže na základe dohôd vo forme výmeny listov medzi spoločenstvom a Izraelom[3] a medzi spoločenstvom a Marokom[4] o dovozoch čerstvých rezaných kvetov a kvetinových pukov vhodných do kytíc a na dekoračné účely do spoločenstva sa spoločenstvo a tieto krajiny dohodli na úprave postupov pri určovaní cien producentov v spoločenstve a dovozných cien; keďže preto by sa mali upraviť vykonávacie pravidlá ustanovené v nariadení Komisie (EHS) č. 700/88[5], naposledy zmenenom a doplnenom nariadením (ES) č. 1239/97[6]; keďže najdôležitejšou zmenou je používanie váženého priemeru namiesto aritmetického priemeru pri určovaní cien producentov a dovozných cien, ako aj pri určovaní týchto cien každých 15 dní tak, aby bolo možné uplatňovať príslušné clá v dvoch týždňoch nasledujúcich po dni určenia; keďže by sa mali stanoviť lehoty na oznamovanie údajov členskými štátmi a mali by sa stanoviť opatrenia, ak sú údaje neúplné alebo nedostupné; keďže toto nariadenie by malo nadobudnúť účinnosť v deň nasledujúci po uplynutí platnosti nariadenia Komisie (ES) č. 989/97 z 30. mája 1997, ktorým sa stanovujú ceny producentov v spoločenstve pre klinčeky a ruže pri uplatňovaní dovozného režimu pre niektoré kvetinárske výrobky pochádzajúce z Cypru, Izraela, Jordánska a Maroka[7]; keďže opatrenia ustanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 Nariadenie (EHS) č. 700/88 sa týmto mení a dopĺňa takto: 1. Článok 1 sa nahrádza takto: "Článok 1 Za každý zo štyroch produktov (jednokveté (Standard) klinčeky, mnohokveté (Spray) klinčeky, veľkokveté ruže a malokveté ruže) uvedených v článku 1 nariadenia (EHS) č. 4088/87 členské štáty vypočítajú každé dva týždne, začínajúc pondelkom, ceny producentov v národnej mene na každých 100 kusov, ako vážený priemer, podľa množstva, denných cien zaznamenaných na každom z reprezentatívnych dovozných trhov producentov uvedených v článku 2. Pre ruže sa použijú ceny hlavných odrôd, ktorých zoznam je uvedený v prílohe. Denné kurzy sa zaznamenávajú pre produkty akostnej triedy I, ktoré sú definované podľa článku 3 nariadenia Rady (EHS) č. 234/68 (*), spoločne pre všetky dĺžky. Náklady spojené s prezentáciou produktov sa považujú zahrnuté do zaznamenaných cien. Článok 1a Pre každý zo štyroch produktov - (jednokveté (Standard) klinčeky, mnohokveté (Spray) klinčeky, veľkokveté ruže a malokveté ruže) - uvedených v článku 1 nariadenia (EHS) č. 4088/87 a za každú z oblastí pôvodu ako sú Cyprus, Izrael, Jordánsko, Maroko a západný breh Jordánu a pásmo Gazy, členské štáty vypočítajú každých štrnásť dní, začínajúc pondelkom, dovoznú cenu v národnej mene na každých 100 kusov, ako vážený priemer, podľa množstva, denných cien zaznamenaných vo fáze veľkoobchodného dovozu na reprezentatívnych dovozných trhoch uvedených v článku 3 bez odpočítania cla. Článok 1b Nasledujúci pondelok do 13 hodiny členské štáty oznámia Komisii elektronickou poštou vážené ceny producentov a vážené dovozné ceny v národnej mene na 100 kusov a príslušné celkové množstvá za posledné dva týždne, pre ktoré sa ceny zaznamenali. Na základe týchto vážených cien a celkových množstiev Komisia bezodkladne určí vážený priemer cien producentov a dovozných cien v spoločenstve v ECU/100 kusov pre každú zo štyroch skupín kvetov uvedených v článkoch 1 a 1a. Prepočet cien oznámených členskými štátmi do ECU sa uskutoční podľa poľnohospodárskeho prepočítavacieho koeficientu platného v posledný deň príslušného dvojtýždňového obdobia. (*) Ú. v. ES L 55, 2.3.1968, s. 1."; 2. pridá sa tento článok 4: "Článok 4 Ak údaje, ktoré má členský štát poskytnúť podľa článku 1b, sú neúplné alebo nedostupné v deň bližšie určený v uvedenom článku, Komisia vypočíta priemerné hodnoty spoločenstva na základe cien, ktoré boli určené ako posledné. Ak je deň stanovený pre oznámenie údajov štátnym sviatkom, členské štáty vykonajú oznámenie v prvý nasledujúci pracovný deň."; 3. predošlé články 4, 5 a 6 sa vypúšťajú. Článok 2 Toto nariadenie nadobúda účinnosť 3. novembra 1997. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. októbra 1997 Za Komisiu Franz FISCHLER člen Komisie [1] Ú. v. ES L 382, 31.12.1987, s. 22. [2] Ú. v. ES L 177, 5.7.1997, s. 1. [3] Rozhodnutie 96/206/ESUO, ES (Ú. v. ES L 71, 20.3.1996, s. 1). [4] Nariadenie (ES) č. 3057/95 (Ú. v. ES L 326, 30.12.1995, s. 3). [5] Ú. v. ES L 72, 18.3.1998, s. 16. [6] Ú. v. ES L 173, 1.7.1997, s. 71. [7] Ú. v. ES L 141, 31.5.1997, s. 71.